Burhan Sönmez

Burhan SÖNMEZ (n. en 1965 en Şeyhhani, vilaĝo en Haymana) estas turkia verkisto de kurda deveno kaj prezidanto de PEN-klubo Internacia ekde la 25-a de septembro 2021(eo) Kurda (turke verkanta) la nova PEN-prezidanto, HeKo n-ro 772 4-B, la 26-an de septembro 2021.(tr) 'Türkiyeli' yazar Burhan Sönmez Uluslararası PEN Başkanı oldu! , gercekedebiyat.com, la 24-an de septembro 2021.. Estante juristo kaj specialisto pri homaj rajtoj(de) Autor Burhan Sönmez: Türkei nicht anti-demokratischer Politik überlassen, Deutsche Welle la 18-an de julio 2016, Sönmez kunfondis la tiucelan Fondumon por Socia Esplorado, Kulturo kaj Arto (Toplumsal Araştırmalar, Kültür ve Sanat için Vakıf - TAKSAV). Li estas membro de Turkia PEN, Kurda PEN kaj Angla PEN.

 Biografio 
Li naskiĝis en Turkio kaj parolas ekde infanaĝo kaj la kurdan kaj la turkan. Lia unika sperto kreski en malproksima vilaĝo kun lia patrino, kiu estis talenta en rerakontado de rakontoj, provizis lin per inspiro kaj materialo por la kreado de liaj verkoj.

Li studis juron en la universitato de Istanbulo, laborante dum kelka tempo kiel advokato kaj homrajta aktivulo.

Sönmez vivis en ekzilo en Britio dum kelkaj jaroj. Li restis eksterlande ĝis 2010 pro kaj politikaj kialoj kaj sanproblemoj. Loĝante en Anglio, li estis trejnita kiel tradukisto. Li estis elektita kiel la vicprezidanto de la Partio de Libereco kaj Solidareco (Özgürlük ve Dayanışma Partisi - ÖDP), fondita en 1996. Li nuntempe loĝas en Kembriĝo kaj Istanbulo kaj instruas literaturon en Universitato METU en Ankaro.

 Verkaro 
Liaj verkoj estis tradukitaj en 42 lingvojn en 30 landoj. Kadre de la turka PEN-Centro en oktobro 2024 lia romano Istanbul’ Istanbulo estos prezentata en Esperanto kun ĉeesto de la verkistoEldonota de la Kooperativo de Literatura Foiro (LF-Koop).. Li publikigis artikolojn pri literaturo, kulturo kaj politiko en pluraj gazetoj kaj revuoj (BirGün, L'Unità, Birikim kaj Notos).

 Romanoj 
(2009) Kuzey (Norde), temas pri juna viro, kies patro forlasis lin kiam li estis nur dujara, kaj revenis post dudek jaroj kiel kadavro.

(2011) Masumlar (Senkulpuloj), rakontas la historion de du homoj, kies vivoj pasis tra Teherano kaj Kembriĝo.

(2015) Istanbul Istanbul, tradukita en pli ol 40 lingvojn(eo) La prezidanto de PEN Internacia nia gasto en Milano, HeKo n-ro 784 9-B, la 24-an de marto 2022. interalie en Esperanto(eo) Marurba prozo, Heroldo de Esperanto, p. 4, n-ro 2346, julio 2023, temas pri kvar malliberuloj en subteraj ĉeloj en Istanbulo.

(2018) Labyrinth (Labirinto).

(2021) Taş ve gölge (Ŝtono kaj ombro).

 Traduko 
Li tradukis la libron La geedziĝo de ĉielo kaj infero de la angla poeto William Blake en la turkan (2016).

 Premioj 
Li ricevis naciajn kaj internaciajn premiojn, i.a.
 2011: Premio Sedat-Simavi, unu el la plej prestiĝaj literaturaj premioj en Turkio, pro Masumlar
 2017: Premio “Disturbing the Peace” de la Vaclav Havel Library Foundation
 2018: Literatura premio EBRD, kune kun la tradukisto Ümit Hussein, pro Istanbul Istanbul

 Referencoj 

 Ekstera ligilo 
Oficiala retejo

Kategorio:Kurdoj
Kategorio:Turkaj verkistoj